DUSIT ผุดแคมเปญ Simply Amazing กระตุ้นท่องเที่ยว “ภูเก็ต” เม.ย.นี้
“ดุสิตธานี ลากูน่า ภูเก็ต” เปิดแคมเปญ Simply Amazing กระตุ้นท่องเที่ยวเดือนเม.ย. จัดเต็มทั้งที่พัก อาหารและความบันเทิง พร้อมของสมนาคุณแสนพิเศษสุดหรู เปิดจอง
“ดุสิตธานี ลากูน่า ภูเก็ต” เปิดแคมเปญ Simply Amazing กระตุ้นท่องเที่ยวเดือนเม.ย. จัดเต็มทั้งที่พัก อาหารและความบันเทิง พร้อมของสมนาคุณแสนพิเศษสุดหรู เปิดจอง
30 มี.ค. 2565

นางสาวประชุม ตันติประเสริฐสุข รองประธานฝ่ายปฏิบัติการกลุ่ม บริษัท ดุสิตธานี จำกัด (มหาชน) หรือ DUSIT เปิดเผยว่า บริษัทเปิดตัวของแพคเกจ “Simply Amazing” ที่ดุสิตธานี ลากูน่า ภูเก็ต ซึ่งตรงกับวิสัยทัศน์ของกลุ่มดุสิตธานี ในด้านการเปลี่ยนโรงแรมให้กลายเป็นพื้นที่ที่สร้างความสนุก มีชีวิตชีวา ตอบสนองความต้องการด้านไลฟ์สไตล์ของนักเดินทางทุกรุ่น
โดยได้ผนึกความร่วมมือกับตัวแทนจำหน่ายรถหรู Millennium Auto บริษัทรถเช่าชั้นนำ SIXT  รวมถึงศูนย์รวมอุปกรณ์กีฬาทางน้ำชั้นนำอย่าง ZAK Extreme, Jetboard Thailand และ Phuket Water Sports Club ซึ่งถือเป็นโอกาสที่ดีอย่างมากอีกครั้งหนึ่ง ที่ทำให้เราสามารถนำเสนอความสะดวกสบายเต็มรูปแบบ ทั้งห้องพัก อาหารและเครื่องดื่ม กิจกรรมทางน้ำทุกรูปแบบ รวมถึงบริการรถยนต์บีเอ็มดับเบิลยู (BMW) หรือเปอโยต์  เพื่อให้นักท่องเที่ยวได้สัมผัสประสบการณ์ที่ดีที่สุดของภูเก็ต และได้รับทั้งความสะดวกสบายและความคุ้มค่าอย่างน่าประทับใจ
“ที่ผ่านมา ภูเก็ตต้องเผชิญกับความท้าทายจากการแพร่ระบาดของไวรัสโควิด-19 มาโดยตลอด และต้องยอมรับว่า โครงการ “ภูเก็ต แซนด์บ็อกซ์” ที่เปิดรับนักท่องเที่ยวทุกกลุ่มสามารถช่วยต่อลมหายใจให้กับเศรษฐกิจของภูเก็ตเป็นอย่างมาก  ในฐานะผู้ประกอบการการท่องเที่ยวในจังหวัดภูเก็ต กลุ่มดุสิตธานีจึงอยากเป็นส่วนหนึ่งในการที่จะต่อยอดกระตุ้นการท่องเที่ยวให้มีสีสันและคึกคักมากขึ้น ทำให้เราผนึกความร่วมมือกับพันธมิตร เพื่อที่จะส่งต่อประสบการณ์ที่ดีที่สุดให้กับลูกค้าที่เข้าพัก ซึ่งเชื่อว่า แพคเกจ “Simply Amazing” จะได้รับการตอบรับที่อบอุ่นจากนักเดินทางทั้งในและต่างประเทศอีกครั้งอย่างแน่นอน” นางสาวประชุม กล่าว
สำหรับแพคเกจ Simply Amazing เป็นแพคเกจพิเศษสำหรับห้องพักระดับบน ตั้งแต่ห้องคลับรูม, ห้องสวีท หรือวิลล่า ในราคาเริ่มต้นที่ 9,000 บาทสุทธิต่อคืน (สามารถใช้สิทธิ “เราเที่ยวด้วยกัน” ได้รับส่วนลดเต็ม 3,000 บาท เหลือเพียงเริ่มต้นที่ 6,000 บาทสุทธิต่อคืน) ที่จะเปิดให้จองระหว่างวันที่ 1-23 เมษายน 2565 และสามารถใช้สิทธิเข้าพักได้ระหว่างวันที่ 7-30 เมษายน 2565
โดยแพคเกจดังกล่าว ประกอบด้วย ห้องพัก พร้อมอาหารเช้าสำหรับสองท่าน และของสมนาคุณพิเศษสุดหรู เป็นบริการรถยนต์บีเอ็มดับเบิลยู ซีรีส์ 5 (BMW Series 5) หรือ เปอร์โยต์ 5008 ให้ลูกค้าได้ขับไปท่องเที่ยวในภูเก็ตฟรีตลอด 24 ชั่วโมงระหว่างเข้าพัก (บริการมีจำนวนจำกัด จองก่อนรับสิทธิ์ก่อน และเป็นไปตามเงื่อนไขที่บริษัทกำหนด) จากค่าย Millennium Auto และ SIXT  พร้อมรับฟรีเครื่องดื่ม และส่วนลดพิเศษสำหรับอาหารและเครื่องดื่มมื้อพิเศษต่างๆ ตลอดจนกิจกรรมกีฬาทางน้ำ และเวิร์คช็อปต่างๆ
สำหรับไฮไลท์ของกิจกรรมช่วงสุดสัปดาห์ (ศุกร์ เสาร์ อาทิตย์) ตลอดเดือนเมษายน จะประกอบด้วย
1) กีฬาทางน้ำ โดยโรงแรมฯ ได้ร่วมมือกับ ZAK Extreme, JetBoard Thailand และ Phuket Water Sports Club ในการนำอุปกรณ์กีฬาทางน้ำใหม่เอี่ยมที่กำลังเป็นที่นิยมทุกรูปแบบ ไม่ว่าจะเป็น Motor Surf, Jet Surf, Surf board  รวมถึงโค้ชที่จะช่วยเทรนให้ตั้งแต่ขั้นพื้นฐานสำหรับคนไม่เคยเล่น จนสามารถเล่นได้อย่างปลอดภัยภายใน 1 ชั่วโมง  เพื่อมาให้บริการในราคาย่อมเยา
2) ปาร์ตี้สุดชิลล์ที่บาร์ริมชายหาด เพลิดเพลินไปกับเครื่องดื่มอันหลากหลาย และสนุกสนานไปกับดนตรีสดและการเปิดแผ่นของดีเจชั้นนำ โดยโปรแกรมแรกระหว่าง 8-10 เมษายน จะมาในธีม “Sunset Chill Out &amp; Retro Beats Party เริ่มต้นคืนวันศุกร์กับ Retro Night  ชิลล์ในคืนวันเสาร์กับ  80’s Night และมันส์สุดเหวี่ยงในคืนวันอาทิตย์กับ Mixed Night  ซึ่งธีมจะเปลี่ยนไปทุกสัปดาห์ โดยผู้ที่จองแพคเกจ Simply Amazing จะได้รับ Sunset Cocktail ฟรีคนละหนึ่งแก้ว
3) ส่วนลดสำหรับอาหารคอร์สมื้อพิเศษ “Amore Dinner” ดินเนอร์สุดโรแมนติกใต้แสงเทียนริมชายหาด จาก เชฟลูคัส Executive Chef ของโรงแรมดุสิตธานี ลากูน่า ภูเก็ต ในราคาเพียง 4,000 บาทสุทธิ สำหรับ 2 ท่าน พร้อม Sparkling Wine ท่านละ 1 แก้ว จากราคาปกติที่ 6,000++ บาท
4) พิเศษสำหรับกิจกรรมวันสงกรานต์ วันพุธที่ 13 เมษายน ทางโรงแรมจะมีเชฟรับเชิญพิเศษ Chef Iñaki Bolumburu เชฟชื่อดังชาวบาสก์ ที่เดินทางไปทั่วโลกเพื่อแนะนำอาหารบาสก์ มารังสรรค์อาหารมื้อค่ำแบบ 8 คอร์สในราคาเพียง 2,500++ ต่อท่าน
ทั้งนี้ โรงแรมดุสิตธานี ลากูน่า ภูเก็ต ตั้งอยู่ที่หาดบางเทา ด้านริมฝั่งทะเลอันดามัน บริเวณช่วงใจกลางที่ค่อนไปทางตอนบนของเกาะภูเก็ต นอกเหนือจากมาตรฐานด้านสุขอนามัยและความสะอาดที่ได้รับการรับรองจาก SHA Plus แล้ว ยังมีบริการ Dusit Care ที่ให้บริการตอบรับวิถีชีวิตแบบใหม่ เช่น เลือกเวลาเช็คอินตามความสะดวกเพื่อหลีกเลี่ยงความแออัด และวิธีการชำระเงินผ่านมือถือ เพื่อเพิ่มความสะดวกสบายและเพิ่มความปลอดภัยของผู้เข้าพัก
โดยสามารถดูรายละเอียดเพิ่มเติมหรือสำรองห้องพัก สำหรับแพคเกจ Simply Amazing ได้ที่ www.dusit.com หรือติดต่อโรงแรมตรงได้ที่หมายเลข (076) 362 999 (เลขหมายท้องถิ่นในจังหวัดภูเก็ต)